

**Utviklingsplan 2024-2025**

**Rosseland skule**

Innhald

[Innleiing 3](#_Toc1359837792)

[Overordna mål 3](#_Toc1628309489)

[Sektormål for grunnopplæringa 3](#_Toc1633435174)

[Overordna del av læreplanen 4](#_Toc584184613)

[Kommunale strategiar, planar 4](#_Toc494744345)

[Utviklingsområde 2023-2024 6](#_Toc751039602)

[Vurdering av utviklingsområda inneverande år 6](#_Toc169430019)

[Samla grunnlag for val av utviklingsområde for skuleåret 2024-25... 7](#_Toc276563399)

[Utviklingsområde 2024-2025 ….. 7](#_Toc1631659000)

[Utviklingsmål og tiltak 2024-25 … 8](#_Toc399651018)-12

# Innleiing

Utviklingsplanen er ein del av vårt system for kvalitetsutvikling. Gjennom året gjennomfører me som skule prosessar i personalet for å følgja opp om elevane våre når måla i læreplanverket. I arbeidet vert det lagt til rette for at elevane skal vera medskapande, og for god involvering av foreldra. Me får gjennom ulike kartleggingar, undersøkingar og utviklingssamtalar med elevane eitt godt kunnskapsgrunnlag som dannar grunnlaget for kva me som skule må jobba med å forsterka, forbetra og utvikla. Dette dannar grunnlaget for kva me som skule vel å ha som utviklingsområde med mål og tiltak som me vil jobba mot.

Utviklingsplanen seier noko om dei overordna målsettingane for skulen. Kva utviklingsområde me hadde førre år, og kort om kva som har kome fram av ulike evalueringar undervegs. Det vil kort verta gjort greie for kva vurderingar som er gjort i prosessar med personalet og elevane for å koma fram til om det er behov for vidareføring av utviklingsområde, eller nye utviklingsområde.

I siste delen er utviklingsområda knytt til læringsmiljø og læringsresultat sett inn i ein tabell med mål, tiltak og korleis desse skal evaluerast.

## Overordna mål

### Sektormål for grunnopplæringa

Dei nasjonale sektormåla er førande for kva skuleeigar saman med skulane skal jobba for å oppnå:

* Alle har eit godt og inkluderande læringsmiljø
* Barn og unge som har behov for det, får hjelp tidleg slik at alle får utvikla sitt

potensial

* Dei tilsette i kunnskapssektoren har høg kompetanse
* Alle lukkast i opplæringa og utdanninga

### Overordna del av læreplanen

Overordna del av læreplanverket er grunnlaget for skulen sitt samfunnsoppdrag og er tufta på formålsparagrafen i opplæringslova.



*Figur 1: Overordna del – Formålet for opplæringa*

## Kommunale strategiar, planar

I [«Strategiplan Oppvekst 2023-2029»](https://www.time.kommune.no/_f/p1/i204e04bc-82aa-4739-ace1-b2e9ff585453/strategiplan-oppvekst-2023-2029.pdf) er følgjande fem satsingsområde del av å definera retning mot felles mål i Oppvekst:

1. Trygge foreldre
2. Samhandling for førebygging og tidleg innsats
3. Inkluderande samfunn
4. Oppvekst og digitalisering
5. Rekruttera og behalda

I [*Kvalitetsmelding for Timeskulen 2024*](https://www.time.kommune.no/_f/p1/ife288498-742a-48c5-8944-724df18e1f9b/kvalitetsmelding-for-timeskulen-2024.pdf) er det sett følgjande målsettingar ut frå satsingsområda i Strategiplan Oppvekst 2023-2029 som skulane skal jobba mot:

**Læringsresultat:**

Satsingsområde 2 i Strategiplan Oppvekst 2023-2029: Samhandling for førebygging og tidleg innsats der målet er at; Alle elevane i Time begynner i vidaregåande opplæring eller i jobb etter 10-årig grunnskule.

* Vidareutvikla vårt felles systemarbeid knytt til lesing på barneskulane for å sikra at resultata i lesing ligg stabilt på nasjonalt nivå.
* Grunnskulepoenga til elevane i Time skal ligga på regionalt nivå, med særleg fokus på tiltak som kan medverka at differansen mellom gutane og jentene sine resultat vert mindre.

**Læringsmiljø**

Satsingsområde 3 i Strategiplan Oppvekst 2023-2029: Inkluderande samfunn.

Mål 2 Alle barn og unge melder at dei vert sett, høyrt og inkludert.

* Skulane skal følgja opp tiltak og plan knytt til medverknad som er utarbeidd i elevrådet for ein framgang på 0,3 på spørsmåla knytt til vurdering for læring og elevane sin medverknad.

*Gjennomføring i vidaregåande opplæring*

Satsingsområde 3 i Strategiplan Oppvekst 2023-2029: Inkluderande samfunn Mål 1 Trend viser at 9 av 10 fullfører vidaregåande opplæring i perioden

* Målet framover er at: 9 av 10 elevar frå Timeskulen skal gjennomføra vidaregåande opplæring

*Auka handlingsrom i skulane*

Satsingsområde 3 i Strategiplan Oppvekst 2023-2029: Inkluderande samfunn

Tiltak Alle tenestene i Oppvekst skal vera med å dreia ressursar frå individnivå til fellesskapet

* I 2024 skal skulane arbeida med tiltak knytt til faktorar som dei ser er med på å oppretthalda ein praksis der det stadig vert fleire individuelle vedtak.

*«Laget rundt læraren og eleven»* utarbeider årlege handlingsplanar (canvaser) som skal vera tett kopla til utviklingsplanen. Aktuelle tiltak som LLE skal gjennomføra, og bidra med i arbeid mot målsettingar knytt til læringsresultat og læringsmiljø skal skrivast inn i kolonna som har tittelen *Tiltak* i skjemaet for komande utviklingsområde.

### Utviklingsområde 2022-2024

Følgjande var utviklingsområde skuleåret 2022-2024:

Læringsmiljø: Auka grad av elevmedverknad som skapar motivasjon og trivsel

Læringsresultat: Lesing som grunnleggjande ferdigheit. Alle elevar på alle trinn skal ha progresjon i lesing.

I løpet av året er det gjennomført skulebasert vurdering for å sjå på i kva grad mål og tiltak har ført til utvikling på områda. Dette er del av kunnskapsgrunnlaget som me har for å vurdera kva me skal jobba vidare med å utvikla eller kva me nå kan leggja til drift.

### Vurdering av utviklingsområda inneverande år

Analyse av data og prosessar i personalet, med elevane og føresette syner at me er gode på å følgja opp arbeidet med elevmedverknad, særleg i forhold til å ta med elevane på råd i saker som angår dei. Me har dette året særleg ha fokus på «Språkbruk», der me har brukt eit opplegg frå Redd Barna som heiter «Gje oss spelereglar». Her har elevrådet vore aktivt med både i planlegging og gjennomføringa av opplegget. I kvar klasse er elevane tatt med for å diskutera akseptabel språkbruk, og me har særleg vore på jakt etter å erstatta negativ språkbruk med positiv. Foreldra har òg vore involverte i dette, både gjennom FAU, og gjennom deltaking på foreldremøte og gjennom dialogspel i klasseromma. Dette viktige arbeidet vil halda fram i fleire år.

Fokuset på lesing har òg halde fram, og kvart trinn har utarbeidd og evaluert planane dei har for at «alle elevar skal ha progresjon i lesing». Me følgjer den kommunale satsinga på lesing, og har teke verktøy som IMal, Relemo, Aski Raski aktivt i bruk. Me har utvikla ein god måte å driva lesekurs på for mellomtrinnselevane våre, og vil bringa våre erfaringar med dette inn i det kommunale lesenettverket.

Me må vidareutvikla oss i arbeidet med å halda motivasjonen oppe for dei eldste elevane våre. Elevundersøkinga viser at motivasjonen for skulearbeidet minkar frå 5.-7.trinn. Skulen tar tak i dette, og vil arbeida mot ei meir praktisk tilnærming til lærestoffet. Me vil ha eit auka fokus på dei praktisk/estetiske faga framover, der me ser at motivasjonen hos elevane er høgast.

Dessutan må me bruka SOL-verktøyet endå meir aktivt for å løfta elevane i lesing

Over tid ser me at systematisk arbeid gir resultat, og resultata i Nasjonale Prøvar i lesing på 5.trinn har vore oppløftande dei to siste åra.

### Samla grunnlag for val av utviklingsområde for skuleåret 2024-25

**Læringsresultat**

I lys av målsettingane som er sett i Strategiplan for oppvekst, Kvalitetsmelding for Timeskulen og eige kunnskapsgrunnlag vil hovudmålet framleis vera at alle elevar har progresjon i lesing. Det å kunna lesa, kunna bruka ulike lesestrategiar, og å kunna forstå tekstar og sjangrar av ulike slag er avgjerande for å kunna fungera i samfunnet både på kort og lang sikt. Tenk på den informasjonsmengda som finst, og kor avgjerande det er å kunna navigera kritisk for å henta den informasjonen som er sann -og som den enkelte kan byggja den vidare kunnskapen sin på.

**Læringsmiljø**

I lys av målsettingane som er sett i Strategiplan for oppvekst, Kvalitetsmelding for Timeskulen og eige kunnskapsgrunnlag vil me halda fram med fokuset på Språkbruk. Korleis me snakkar til kvarandre, og om kvarandre, er avgjerande for eit godt læringsmiljø. Alle må kunna delta i diskusjonar i klassen, og argumentera for sine meiningar utan å vera redd for negative kommentarar frå medelevar. På same måte må me visa respekt for kvarandre gjennom ei positiv tilnærming. Elevane har sjølv kome fram til at det er vanskelegare å seia noko positivt og fint til kvarandre, enn noko negativt og ufint. Denne trenden må me snu gjennom å vera i stadig dialog med elevar og foreldre om kva som er akseptabelt og ikkje. Me vil saman leita etter dei gode orda, og øva oss på å bruka dei til kvarandre.

Fokus på eit inkluderande skulemiljø vil framleis vera sentralt for oss på Rosseland skule. Me skal byggja lag og spela kvarandre gode. Det gjer me kvar dag i klasserommet, ute i skulegarden, når trinna etter tur inviterer dei andre til «Syng med oss-samlingar» 7 gonger i året, og elles på uteskule og på andre arenaer på og utanfor skulen.

På grunnlag av dette har skulen valt å halda fram med følgjande utviklingsområde knytt
til læringsresultat og læringsmiljø:

## Utviklingsområde 2024-2025

**Læringsresultat:**

**Alle elevar skal ha progresjon i lesing gjennom systematisk arbeid over tid**

**Læringsmiljø:**

**Større grad av elevmedverknad for å skapa motivasjon for læring, og for å skapa ein meir positiv språkkultur i alle klassar.**

## Utviklingsmål og tiltak 2024-25

Grønne kolonnar: Måla skal koma til uttrykk i kva elevane skal oppnå

Kvite kolonnar: Tiltak skal omhandla kva skulen og lærarane skal gjera for at elevane skal nå måla

Mål for læringsmiljø og læringsresultat som er SMART- spesifikke, målbare, oppnåelege, relevante og tidsavgrensa

|  |
| --- |
| **Utviklingsområde** **Læringsresultat: Alle elevar skal ha progresjon i lesing gjennom systematisk arbeid over tid****Læringsmiljø: Større grad av elevmedverknad for å skapa motivasjon for læring, og for å skapa ein meir positiv språkkultur i alle klassar.** |
| **Effektmål (gevinst)**Kva vil dette føra til på lengre sikt? | **Resultatmål** 2026Konkret kva skal ein oppnå/innfri? (SMARTE-mål) | **Delmål 2024-25**Kva konkrete mål på vegen og kva tid skal desse oppnås og evaluerast? (SMARTE-mål) | **Tiltak 2024-25**Kva skal lærarane og/eller LLE setja i verk/gjera i praksis for å nå måla? | **Evaluering/stopp punkt**Kva tid og korleis? |
| ***Læringsresultat******Elevane blir funksjonelle lesarar****Det vil seia at eleven er i stand til å lesa og skriva på eit nivå som tillet normal kommunikasjon, og som gjer det mogleg å forstå og kommunisera tankar, og delta i eit skriftbrukande samfunn.* | Resultatet på NP i lesing på 5. og 8.trinn skal vera stabilt på eller over nasjonalt nivå (50 skalapoeng)2021-22 48 skalapoeng 2022-23 51 skalapoeng 2023-24 50 skalapoeng 2024-25For 8.trinn er tala litt meir kompliserte sidan elevane går til 2 ungdomsskular, og blir blanda med elevar frå Bryne og Hognestad2021-22 BUS 49 VUS 51 2022-23 BUS 52 VUS 52 2023-24 BUS 46 VUS 48 2024-25 | Alle elevar har progresjon i lesing gjennom systematisk arbeid over tid |

|  |
| --- |
| Alle lærarar må sjå på seg sjølv som leselærarar, og har eit personleg og kollektivt ansvar for å jobba mot målet   **Alle nyttar SOL-verktøyet aktivt, og følgjer dei kommunale føringane for bruk av digitale verktøy.****Skulen vidareutviklar eigenutvikla lesekurs for 5.-7.trinn, og følgjer opp føringar frå lesenettverket i kommunen.****Korte «drypp» om dette på PU-tid.****Kvart trinn tek utgangspunkt i  trinnet sin tiltaksplan som blei utarbeidd for 2022-23, og vidareutvikla i 2023-24. Trinnet vidareutviklar denne for 2024-25, ut frå status i november 2024** **Ferdig hausten 2024****LLE følgjer opp dette arbeidet** |
| Resultat frå kartleggingar, både obligatoriske og eigne,  blir saman med NP brukt i samtalar med elevane, og i utviklingssamtalar med foreldra.   |
| Trinna drøftar saman med PPT kontaktpersonen kva som kjem fram i kartleggjingane – og vurderer vidare tiltak som kan leggjast inn i trinnet sin leseplan. LLE vil følgja dette opp gjennom analysar og innspel |

 | Kontinuerleg prosess gjennom skuleåretOppsummering i desember og juniEvaluering og deling av erfaringar på trinn ein gong kvar månad (fokus læring)Utviklingssamtalar i november og maiTrinna tek kontakt med PPT for samtale minst ein gong pr.årMonica Dalen-Haugland er vår PPT-kontakt |
| **Effektmål (gevinst)**Kva vil dette føra til på lengre sikt? | **Resultatmål 2026**Konkret kva skal ein oppnå/innfri? (SMARTE-mål) | **Delmål 2024-25**Kva konkrete mål på vegen og kva tid skal desse oppnås og evaluerast? (SMARTE-mål) | **Tiltak 2024-25**Kva skal lærarane og/eller LLE setja i verk/gjera i praksis for å nå måla? | **Evaluering/stopp punkt**Kva tid og korleis? |
| ***Læringsmiljø******Elevane opplever skulen som ein trygg stad, der dei får vera med på å påverka læringsmiljøet i positiv retning*** | Trinna 5.-7. får ein framgang på 0,3 totalskår i Elevundersøkinga på indikatoren knytt til **«*Elevdemokrati og medverknad»*** | ***Elevane medverkar i å utvikla gode rutinar og standardar for språkbruk på skulen. Elevrådet skal utarbeida retningslinjer for korleis dei ønskjer at elevar og vaksne snakkar til kvarandre.*** ***Elevrådet inviterer FAU til å vera med på dette arbeidet***  | **Språkbruk skal vera tema i alle klassar og på alle trinn. Bruka aktuelle «case» frå kvardagen som utgangspunkt for refleksjonar.** **Alle tilsette skal vera spesielt merksame på denne utfordringa, og ta del i arbeidet med å setja standardar saman med elevar og foreldre.** **Dei vaksne må gripa inn ved uakseptabel språkbruk**  **LLE skal vera drivaren av dette arbeidet, og planleggja felles tiltak på skulen** | Kontinuerleg prosess gjennom heile skuleåretOppsummering i desember og mai. |
| ***Læringsmiljø******Elevane opplever skulen som ein trygg stad, der dei får vera med på å påverka læringsmiljøet i positiv retning*** | Trinna (5.-7.trinn) får ein framgang på 0,3 totalskår i Elevundersøkinga på indikatoren knytt til **«*Vurdering for læring*»**   | Elevane medverkar i vurdering av eige arbeid  ***Får du være med på å vurdere skolearbeidet ditt*?**Elevane opplever at dei får tilbakemeldingar som gjer at dei kan bli betre i faget  ***Jeg får hjelp av lærerne til å tenke gjennom hvordan jeg utvikler meg i faget.*** | Lærarane legg opp til eit system der elevane får erfaring med å vurdera eige arbeidLærarane gjer konkrete tilbakemeldingar om kva eleven har fått til, og framovermeldingar om korleis eleven kan få framgang i læringa si   | Elevundersøkinga blir gjennomført i løpet av november/desember for 5.-7.trinnEvaluering på trinna og i leiinga i etterkant av dette.Justering av tiltak i januar 2025 |
| ***Læringsmiljø******Elevane opplever skulen som ein trygg stad, der dei får vera med på å påverka læringsmiljøet i positiv retning*** | Trinna (5.-7.trinn) får ein framgang på 0,3 totalskår i Elevundersøkinga på indikatoren knytt til indikatoren **«Elevdemokrati og medverknad»**Elevane tilbakemelder i Klassetrivsel om eit arbeidsmiljø som er kjenneteikna av: | Skuledagen blir meir praktisk retta, m.a.ved å styrka dei praktisk/estetiske faga, nytta uteskule aktivt, og bruka alternative læringsrenaer og praktiske fagaktivitetar.På småskuletrinnet skal leik vera ein del av den daglege læringa -særleg på 1.-og 2.trinn | Styrka kompetansen til lærarane i å driva meir praktiske aktivitetar gjennom kurs i PU-tid og felles planarbeid på planleggingsdagar. PU-tid hausten 2024, praktisk/estetiske fag 10.09 og 17.09.Planleggingsdag 15.11.24, der me skal laga betre og meir einsarta årsplanar for dei praktisk/estetiske faga.  | Første stopp-punkt er planleggingsdagen 14.11.24Nytt stopp-punkt med evaluering av planane i mai/juni 2025  |